ན་ཏུ་ཚ་བ་གཅིག་བསྒོམ་
ལ༑ རོ་རྐྱང་གི་རླུང་དབུ་མའི་མར་སྣར་ཞུགས་པས་མེ་སྦར་བསཐདེ་ཡང་མེ་རྟ་རྔའི་
ཉག་ཙམ་དུ་འབར་བར་བསམ་ལ་རླུང་དང་དམིགས་པ་སྦྱང་། དེ་ལྟར་གོམས་པས་དབུ་
མའི་མར་སྣའི་ནང་རླུང་གི་གང་བས་ཡེ་ཤེས་ཀྱི་རླུང་དུམ་གཅིག་གསར་དུ་སྐྱེས། དེའི་
སྟོབས་ཀྱིས་མེ་ཡང་ཆེར་འབར་ལྟེ་བའི་ངོས་དང་སྐེད་པ་དྲོད་ཀྱིས་འཁོར་བར་བྱུང་ན་
གཟོད་གཏུམ་མོ་སྦར་ནས་སྔ་མའི་མེ་དེ་ལས་ཆེར་འབར་རིམ་བཞིན་སྤྱི་བོའི་བྷ་ལས་
ཐིག་པ་ཆེར་བབས་པས་དབུ་མའི་ནང་ཁེངས་དྭངས་མས་འཁོར་ལོ་བཞིའི་རྩ་འདབ་
སྟོངས་པ་རྣམས་གང་བ་ལ་སེམས་མ་ཡེངས་བར་བསྒོམ་པས་བདུད་རྩི་དབུ་མའི་ནང་
ནས་བབ་པའི་རེག་པ་ལུས་སེམས་ཀྱིས་མྱོང་ནསཐསེམས་བདེ་སྟོང་ཆེན་པོར་ངང་
གིས་འཆར་སྟེ། དེ་ནས་དངོས་གཞི་ཁྱད་པར་ཅན་གྱི་གནད་ཡས་བབ་ཀྱི་ཡེ་ཤེས་དང་། མས་བརྟན་གྱི་ཡེ་ཤེས་དང་། ཀུན་ཏུ་བཟང་པོ་བསམ་གྱིས་མི་ཁྱབ་པའི་ཡེ་ཤེས་དང་
གསུམ་ལས། དང་པོ་ལ་བཞི། ཀུན་ཏུ་བཟང་པོའི་མན་ངགཀུན་ཏུ་བཟང་མོའི་མན་
ངགསྦྱོར་བ་དག་པའི་མན་ངགཁྱབ་བརྡལ་ཆེན་པོའི་མན་ངག་རྒྱུད་ཀྱི་ལེའུ་བཅུ་་
གསུམ་པ་མན་ངག་གི་ལེའུ་ལས་བསྟན་པ་རྣམས་བསྒོམ་པ་ལ། དང་པོ་ནི། བདེ་ཆེན་
འཁོར་ལོའི་མན་ངག་ནི། འཁོར་ལོ་བཞིའི་དབུས་ན་དབུ་མ་ཡེ་ཤེས་ཀྱི་རྩ་ལ་དྭངས་
མའི་དཀར་དམར་འདྲེས་པ་ཉུང་འབྲུ་ཙམ་གྱི་རྟེན་ལ་འོད་ལྔའི་གོང་བུ་སྲན་མ་ལྡོག་པོ་
ཙམ་རེ་བསམ་པའི། དང་པོ་སྤྱི་གཙུག་གི་དྭངས་མ་ཡུངས་འབྲུ་ཙམ་ལ་མགྲིན་པའི་
དྭངས་མ་འོད་དང་བཅས་པའི་དྲོད་ཀྱིས་ཞུ་བྱང་ཆུབ་སེམས་ཀྱི་ཐིག་པ་སྐྲའི་ཉག་མ་་་
ཙམ་བབ་པས་སྤྱི་བོའི་རྩ་འདབས་དང་། མགྲིན་པའི་རྟེན་གྱི་དྭངས་མ་ལ་ཞུགས་ཚད་
མེད་པའི་བདེ་བས་ཁྱབ་པར་བསམ་ལ་འཇམ་རླུང་གྲངས་མང་བར་བཟུང་ཐགཉིས་
པ་དེ་ནས་སྙིང་གའི་འོད་དང་དྭངས་མའི་དྲོད་ཀྱིས་མགྲིན་པའི་དྭངས་མ་བཞུས། ལོངས་
སྤྱོད་ཀྱི་འཁོར་ལོའི་རྩ་འདབས་དང་སྙིང་གི་རྟེན་ལ་ཞུགས། ཟག་པ་མེད་པའི་བདེ་བ་
སྐྱེ་བར་བསམ་ལ་རླུང་བཟུང་། གསུམ་པ་དེ་ནས་ལྟེ་བའི་འོད་དང་ཐཐིག་ལེའི་དྲོད་
ཀྱིས་སྙིང་གི་རྟེན་གྱི་དྭངས་མ་ཞུ་བས། ཆོས་ཀྱི་འཁོར་ལོའི་རྩ་འདབས་དང་། ལྟེ་བའི་
རྟེན་གྱི་ཐིག་ལེ་ལ་ཞུགས་མཆོག་ཏུ་བདེ་བའི་ཡེ་ཤེས་སྐྱེ་བར་བསམ་ལ་རླུང་བཟུང་། བཞི་པ་དེ་ནས་སྙིང་གའི་འོད་རྟེན་གྱི་དྭངས་མའི་དྲོད་མར་སོང་། ལྟེ་བའི་རྟེན་གྱི་དྭངས་
མ་ཞུ་བའི་དྭངས་མ་རླང་པའི་ཚུལ་གྱི་རགས་པ་མ་ཡིན་པ་ཕྲ་ལ་དྭངས་བས་སྤྲུལ་པའི་
འཁོར་ལོའི་རྩ་འདབ་དང་རོ་རྐྱང་དང་དབུ་མའི་ནང་ཀུན་ཁྱབ་པར་ཞུགས་པསཐཉེ་
བར་ཞི་བའི་བདེ་བས་ཁྱབཐདགའ་བ་བཞིའི་ཡེ་ཤེས་སྐྱེ་བར་བསམ་ལ་འཇམ་རླུང་
བཟུང་། འདི་དག་གི་ཚེ་ན་དགའ་བ་རེ་ཞིག་དངོས་གནས་པ་སྐྱེ་བ་མིན་ཀྱང་སེམས་མི་
རྟོག་པར་བཞག་ནསཐདེ་ཡེ་ཤེས་ཡིན་པའི་བློ་བཞག་ནས་གོམས་ན་གོམས་པའི་
སྟོབས་ཀྱིས་ཁམས་ཞུ་ནུས་པས་དགའ་བ་དངོས་གནས་པ་དང་། དེས་དྲང་བའི་ཡེ་
ཤེས་ཁྱད་པར་ཅན་སྐྱེ་བ་ནི་གཏུམ་མོ་བསྒོམ་པའི་ལག་རྗེས་ཡིན་པས་ཐེ་ཚོམ་མི་དགོས་
པའི་མན་ངག་ཁྱད་པར་ཅན་ཡིན་ནོ། །
དེ་ནས་གཉིས་པ་མས་བརྟན་ཀྱི་ཡེ་ཤེས་ལ་བཞི་ལས། དང་པོ་ནི། སྙིང་གའི་འོད་ལས་
ཟེར་འཕྲོས་ཏེ་ལྟེ་བར་སོང་བས། ཐིག་ལེ་རྟེན་དང་བཅས་ཇེ་ཕྲ་ཇེ་ཆུང་ལ་ཡར་འདུས་
སྙིང་གའི་འོད་དང་ཐིག་ལེ་ལ་ཐིམ་པའི་ངང་དུ་སེམས་མི་རྟོག་པར་བཞག་གོཐཡང་
འོད་ཟེར་མགྲིན་པར་འཕྲོས་ཇེ་ཕྲ་ལ་སྙིང་གར་འདུས་པའི་ངང་ལ་བཞགཡང་འོད་ཟེར་
སྤྱི་བོའི་ཐིག་ལེ་རྟེན་དང་བཅས་པ་ལ་ཕོག་པས་ཇེ་ཕྲ་ཇེ་ཆུང་ལས་སྙིང་གར་འདུས་པའི་
ངང་ལ་བཞག་གོ། ཡང་སྙིང་གའི་རྩ་འདབ་ཀྱི་དྭངས་མ་ཡང་རྟེན་གྱི་དྭངས་མ་ལ་འདུས། དེ་ཡང་རྟེན་པ་ཐིག་ལེ་སྲན་མ་ཙམ་ལ་འདུས་འོད་ལྔ་པོ་ཡང་དབུས་ཀྱི་མཐིང་ཀ་ནམ་
མཁའ་ལྟ་བུའི་ངང་ལ་འདུསཐདེ་ཡང་གདངས་ཇེ་ཕྲ་ལས་མཐར་ཡིད་ལ་མི་བྱེད་པ་
ཀུན་ཏུ་བཟང་མོ་ཆོས་ཉིད་སྟོང་པ་ཆེན་པོའི་དབྱིངས་སུ་དག་པའི་ངང་ལ་མཉམ་པར་
བཞག་གོ། དེ་ལྟར་ཡང་དང་ཡང་དུ་གོམས་པས་རླུང་དང་ཕྲ་ཐིག་ལ་སེམས་ཟིན་པས། རླུང་སེསམ་གནད་གཅིག་པས་སེམས་གང་དུ་ཟིན་པ་དེར་རླུང་རྣམས་ཐིམ་ནས། སྟོང་བཞིའི་དགའ་བ་བཞིའི་ཡེ་ཤེས་ཁྱད་པར་ཅན་སྐྱེས་ནས་རླུང་སེམས་ཀྱིས་བསླད་པ་དང་བྲལ་བའི་དཔེ་དོན་གྱི་འོད་གསལ་གང་ཡང་རུང་བར་ཤར་ནས། དེའི་རྗེས་སུ་རླུང་
ལང་བར་བརྩམ་ནས་སྣང་བཞི་ལུགས་ལྡོག་གི་ཚུལ་གྱིས་ཐོབ་པའི་མཇུག་ཏུ་སྣང་བ་
གསུམ་གྱི་འོད་གསལ་གྱིས་རྒྱུ་བྱས་འོད་ཀྱི་ཐིག་ལེ་བསྒོམ་རྒྱུ་རླུང་འོད་ཟེར་ལྔ་བས་
རྐྱེན་བྱས་ནས། སྒྱུ་འཕྲུལ་དྲྭ་བ་ཆེན་པོ་རྟེན་དང་བརྟེན་པའི་རྣམ་པར་བཅོས་མེད་དུ་
ལྡང་བ་ཡིན་ནོ། ཐམཆེད་པའི་ཐོག་ཏུ་ཐོན་པ་ན་ལུས་རགས་པའི་འཛིན་པ་ལས་ལྷ་
སྐུར་ལྡང་བར་དཀའ་བས། ཐོབ་པ་དང་མཉམ་དུ་ལྷ་སྐུར་ལྡང་བ་ནི། རྩ་རྒྱུད་ཀྱི་ལེའུ་
འདི་ཉིད་ལས། སྙིང་པོའི་ཐིག་ལེ་མཉམ་སྦྱོར་ནས། ། བདེ་བའི་ཡེ་ཤེས་རོལ་མོ་ཡིས། ། ཡེ་ཤེས་དགྱེས་ལ་མཆོད་པ་འབུལ། ། ཟག་པ་མེད་པའི་བསོད་ནམས་ཀྱིས། ། ཡེ་ཤེས་
སྒྱུ་མ་རང་སྣང་བ། ། རོལ་མོའི་དཀྱིལ་འཁོར་མཐའ་ཡས་མཆོགཐགསུངས་པ་འདི་
བཞིན་ངེས་པ་ལསཐདུས་འཁོར་བའི་སྟོང་གཟུགས་དང་རྫོགས་ཆེན་གྱི་སྣང་བའི་
འཆར་ཚུལ་དང་ནམ་ཡང་བསྲེ་བར་མི་བྱའོ། ། འོ་ན་དཔེ་དོན་གྱི་འོད་གསལ་གྱི་རྗེས་སུ་
ལྷ་སྐུར་ཇི་ལྟར་ལྡང་སྙམ་ན་བསྐྱེད་པའི་རིམ་པ་ལ་གོམ་གོམ་པའི་ནུས་པ་རླུང་སེམས་
གཉིས་ལ་ཆེས་ཐང་བས། བསྐྱེད་རིམ་གྱི་རྣམ་རྟོག་དྲན་པའི་སྐབས། ཐུན་མཚམས་ལ་
ལོབ་པ་ཞེས་བྱ་བ་དེའི་དགོས་པ་ཡིན་པས་སོ། །
དེ་ལྟར་བསྐྱེད་པའི་རིམ་པ་དང་རྫོགས་པའི་རིམ་པ་མདོར་བསྡུས་སུ་བསྟན་ནས། ད་
ནི་རྩ་བའི་གསུམ་པ་འབྲས་བུ་ལ་གཉིས། གནས་སྐབས་དང་། མཐར་ཐུག་གི་འབྲས་
བུའོ། ། དང་པོ་དེ་ལྟར་གོམས་པས་དབང་པོའི་རྣམ་ཤེས་རྣམས་ཡུལ་ལ་འཕྲོ་བའི་རྒྱུན་
ཁེགས་པས་དབང་ཤེས་ཀྱི་བཞོན་པའི་རླུང་རྣམས་ནང་དུ་ལོག་ལྡོག་ཉེ་བའི་རྟགས་སུ་
མིག་སྔར་ཁང་པ་དུ་བས་ཁེངས་པ་ལྟ་བུ་སོགས་སྔོ་ལོང་པོ་དང་ཐབྱེ་ཐང་ལ་ཉི་འོད་
ཕོག་པ་རྒྱང་ནས་བལྟས་ཚེ་ཆུ་རྒྱུག་པ་ལྟ་བུ་སོགས་ཤིག་ཤིག་པར་སྣང་བ་སྨིག་རྒྱུ་ལྟ་
བུར་མཐོང་བ་དང་སྲིན་བུ་མེ་ཁྱེར་ལྟ་བུའི་སྣང་བ་མེ་འབར་བ་ལྟར་དམར་ཙག་ཚག་གི་
འོད་འཕྲོ་བ་སྣང་བ་དང་མར་མེ་འབར་བ་ལྟ་བུའི་ལྷབ་ལྷབ་འབར་བར་སྣང་བ་དང་སྤྲིན་
མེད་པའི་ནམ་མཁའ་དྭངས་པ་ལྟར་གསལ་སྟོང་མཐའ་དབུས་མེད་པར་གནས་པའི་སྣང་
བ་འཆར་བ་སྟེ་མཚན་ལྟས་ལྔ་ཉམས་ཀྱི་ཚུལ་ཏུ་འཆར་བ་དང་ཐརྨི་ལམ་གྱི་ལྟས་སུ་
སངས་རྒྱས་དང་བྱང་ཆུབ་སེམས་དཔའི་སྐུ་སོ་སོར་བཞུགས་པ་མཐོང་བ་དང་། སངས་
རྒྱས་དང་བདག་མཚུངས་པར་མཐོང་བ་དང་ཐབདག་ལྷར་གསལ་བའི་སྐུའི་མདུན་
རྒྱབ་དང་། ཕྱི་ནང་མེད་པར་ཕྱོགས་ཐམས་ཅད་དུ་ཞལ་ཐ་ལེ་མཐོང་བ་དང་། ཕྱོགས་
བཅུའི་སངས་རྒྱས་དང་བྱང་ཆུབ་སེམས་དཔའ་རྣམས་ཀྱིས་བདག་ལྷར་གྱུར་པར་ཕྱག་
མཆོད་མཛད་པར་མཐོང་བ་དང་། སངས་རྒྱས་ཐམས་ཅད་ཀྱིས་ཆོས་ཟབ་མོ་སྟེར་པ་
དང་བཤད་པར་རྨི་བ་སྟེ་རྟགས་ཀྱི་མཆོག་ལྔ་དང་། གཞན་ཡང་ཡི་དམ་ལྷའི་སྐུ་གཟུགས་
ཞལ་འཛུམ་པ་དང་། འོད་བྱུང་བ་དང་། སྐུ་མ་མཐོང་ཡང་གསུང་ཐོས་པ་དང་། ལྷ་
མོའི་གླུ་དབྱངས་ཐོས་པ་དང་། གཞལ་ཡས་ཁང་ལས་སྒྲ་བྱུང་བ་ཐོས་པ་དང་། གྲོགས་
པོ་དམ་པ་ཞེས་བྱང་སེམས་རྣམས་ཀྱིས་འབོད་པ་དངོས་སམ་རྨི་ལམ་དུ་འབྱུང་ངོ་། ། དེ་
དག་ཀྱང་གོང་དུ་བཤད་པའི་རྟོགས་པ་དང་རྒྱུད་ཚོད་དེ་དག་སླེབ་པ་རྣམས་ལ་བྱུང་ན་
ཡང་དག་པའི་ལྟས་སུ་གོ་ལ། དེང་སང་རང་རེ་ཐ་མལ་པ་ལ་རང་གར་ལྟས་དེ་རིགས་
འོང་དོན་མེད་པར་འོང་ན་གདོན་གྱི་ཆོ་འཕྲུལ་ལམ་བར་ཆད་ཀྱིི་ལྟས་སམ་རླུང་ལོག་
པའི་ནད་ཀྱིས་འཁྲུལ་ལམ་བག་ཆགས་ཀྱི་སེམས་རྨིས་ཙམ་དུ་ཟད་ཀྱི་དོན་མེད་པར་
ཤེས་པར་བྱ་སྟེ་སེམས་རྒྱུད་ལ་ཉམས་དང་རྟོག་པའི་དྲི་ཙམ་མི་བྲོ་བཞིན་དུ་དེ་དག་ཡིན་
དུ་རེ་བའི་ཨོ་ཟོབ་བྱེད་པ་ནི་རང་གི་དེ་ཉིད་གསལ་བར་བྱེད་པ་ཁོ་ནའོ། ། གཞན་ཡང་
བཤད་དགོས་པ་མང་ཡང་ཚོགས་ཆེན་འདུས་པའི་སྐབས་ན་འཆད་པར་སྤྲོའོ། །
གཉིས་པ་ནི། རྩ་རྒྱུད་ལས། ཤེས་འཇུག་མཚན་ཉིད་འབྱོར་བའི་གཟུངས། ། འབྲས་བུ་
སྨིན་བྱེད་རྒྱུ་དང་རྐྱེན། ། ནུས་མཐུ་ཅན་དུ་གང་གྱུར་པ། ། རིག་འཛིན་རྒྱལ་བའི་ཞིང་དུ་
གྲགས། ། ཞེས་པ་རྒྱུ་ཤེས་པའི་མཚན་ཉིད་ལྟ་བ་རྟོགས་ཤིང་། རྐྱེན་འཇུག་པའི་མཚན་
ཉིད་བསྐྱེད་རྫོགས་ཀྱི་ཏིང་ངེ་འཛིན་གོམས་པས་ལྟ་སྤྱོད་ཟུང་འབྲེལ་དུ་འབྱོར་བའི་སྒྲུབ་
བྱེད་ཐབས་ཀྱི་ངེས་པ་མི་གཏོང་བའི་གཟུངས་ཀྱང་ཡིན་ལཐདེ་དག་ས་བོན་དང་ཆུ་
ལུད་ལྟར་འབྲས་བུར་སྨིན་བྱེད་ཀྱི་རྒྱུ་དང་རྐྱེན་ཡང་ཡིན་ཏེ། ལྟ་བ་རྟོགས་ནས་སྟོང་
ཆེན་དང་ཀུན་ཏིང་ལ་གནས་པ་བསྙེན་པ་དང་། ཕྱག་རྒྱ་གཅིག་སྤྲོས་ནི་ཉེ་བསྙེན་དང་། ཚོགས་སྒྲུབ་ནི་སྒྲུབ་པ། དེའི་འབྲས་མཐོང་ལམ་ཐོབ་མ་རག་པའམ། ཐོབ་པ་ནི་སྒྲུབ་
པ་ཆེན་པོ་སྟེ། དེ་དག་གང་གི་དུས་སུ་ཡང་རྟོགས་གོམས་གཉིས་ཀྱི་འབྲས་བུ་འབྱིན་
ནུས་ཀྱི་ནུས་མཐུ་ཅན་དུ་གང་གྱུར་པའི་ཚེ་ཟག་མེད་སློབས་པའི་ལམ་རིག་འཛིན་བཞི་
དང་མི་སློབ་པ་རྒྱལ་བ་སྐུ་ལྔའི་གོ་འཕང་ཐོབ་ནས་སངས་རྒྱས་ཀྱི་ཞིང་ཀུན་ཏུ་གྲགས་
པར་འགྱུར་བས། ཚོམ་བུ་ཚོགས་ཀྱི་སྒྲུབ་པའི་མཐའ་ནཐསྲོད་ལ་ལྷ་དང་། གུང་ལ་
དགྲཐཐོ་རངས་ཡུམ་ལས་དངོས་གྲུབ་བླང་བས། ཐིག་ལེ་ཡས་འབབ་ཀྱི་མཐའ་ན་
དངོས་པོ་ལྷན་ཅིག་སྐྱེས་པའི་ཡེ་ཤེས་དང་། མས་བརྟན་གྱི་མཐའ་ན་རང་བཞིན་ལྷན་
ཅིག་སྐྱེས་པའི་ཡེ་ཤེས་མཐོང་ལམ་དོན་གྱི་འོད་གསལ་རྒྱུད་ལ་སྐྱེས་ནས། དེའི་རྗེས་
ཐོབ་ཏུ་བསམ་ཡས་སྒྱུ་འཕྲུལ་དྲྭ་བའི་དཀྱིལ་འཁོར་དུ་ལྡང་བ་ལ་ཁྱད་པར་མེད་ཀྱང་། འདི་ལ་བརྩོན་པ་དང་ཏིང་ངེ་འཛིན་དང་ཤེས་རབ་ཀྱི་སྟོབས་ཆེ་བ་རྣམས་ཀྱིས་ཟག་བཅས་
ཀྱི་ཕུང་པོ་དྭངས་མའི་ལུས་སུ་གྱུར་ནས་འཆི་བ་མེད་པ་ཚེ་ལ་དབང་བའི་རིག་འཛིན་
ཐོབ་པས། རྣམ་སྨིན་རིག་འཛིན་ལས་ཡོན་ཏན་ལྷག་པར་བཅས་པའི་ཕྱིར་ལྷག་བཅས་
ཀྱི་རིག་འཛིན་ནམ་ཚེ་དབང་རིག་འཛིན་ལམ་ཡོངས་རྫོགས་ཚེ་ལ་དབང་བའོ། ། དེ་ལྟར་
བརྩོན་ཏིང་ཤེས་རབ་ཀྱི་སྟོབས་ཅུང་ཟད་ཞན་པ་དག་གིས་དེ་ལྟར་དྭངས་མའི་ལུས་སུ་
གྱུར་མ་ནུས་པ་རྣམ་སྨིན་རིག་འཛིན་ནམ་ལྷག་མེད་མྱང་འདས་ཞེས་ལམ་རིམ་ལས་
གསུངས་སོ། ། ལམ་རིམ་ལས། ནུས་པ་ཐོབ་དང་མ་ཐོབ་པས། ། མཐོང་ལམ་གཉིས་
སུ་ཕྱེ་བ་ཡིན། ། ཞེས་སོ། ། རྣམ་སྨིན་ཀྱང་ཚེའི་བར་ཆོད་ནས་བར་དོར་ས་གཉིས་པར་
སྤང་རྟོགས་ན་འཕར་ནས་ས་དགུ་བའི་བར་ཕྱག་ཆེན་རིག་འཛིན་དང་། བཅུ་ནས་རྒྱུན་
མཐའི་བར་ལྷུན་གྲུབ་རིག་འཛིན་ལ་བཞེད་པ་འདི་ཟུར་གྱི་རིག་འཛིན་ཆེན་པོ་རྣམས་
ཀྱིས་བཞེད་པ་བླ་ན་མེད་པ་ཡིན་པས་གཞན་དུ་དྲང་བར་མི་བྱའོ། ། རིག་འཛིན་བཞི་པོ་
དེ་དག་གིས་འཕགས་པ་སློབ་པའི་ས་བཅུ་ཆོད་ཚུལ་ལས་དགོངས་སྤྱོད་རྒྱ་མཚོ་དག་
མཉམ་བདེན་པ་དབྱེར་མེད་ལ་གོམས་ཆེས་ཆེ་བས། རྣམ་སྨིན་དང་ས་བརྒྱད་པ། ཚེ་
དབང་དང་དགུ་པ། ཕྱག་ཆེན་དང་ས་བཅུ་པ། ལྷུན་གྲུབ་རིག་འཛིན་དང་བཅུ་གཅིག་
ཀུན་ཏུ་འོད་དང་དགོངས་སྤྱོད་མཉམ་པ་ཡིན་ལ། རྗེས་ཀྱི་ཡོན་ཏན་གྱི་ཐོབ་ཚུལ་
མཚན་ཉིད་ཐེག་པ་དང་མི་འདྲ་བར། ལམ་རིམ་ལས། མཉམ་པར་བཞག་ལས་མ་། །
གཡོས་ཤིང་། ། སྟོང་གི་འཇིག་རྟེན་བརྒྱ་སྟོང་ཕྲག། བཅུ་བའི་རྡུལ་སྙེད་འཇིག་རྟེན་དང་
ཞིང་ཁམས་གྲངས་མེད་བརྒྱ་སྟོང་ཕྲགཐབཅུ་བའི་རྡུལ་སྙེད་ཞིང་ཁམས་སུ། ། རྔོན་
དང་སྨད་འཚོང་ལ་སོགས་པ། ། སྤྲུལ་པའི་ལུས་ཀྱིས་འདུལ་བར་བྱེད། ། ཅེས་པས། དགོངས་པ་དག་མཉམ་བདེན་པ་དབྱེར་མེད་ལ་མཉམ་པར་བཞག་བཞིན་པ་ལས་མ་
གཡོས་པར། དུས་སྐད་ཅིག་རེ་རེ་ལ་སྟོང་གསུམ་གྱི་སྟོང་ཆེན་པོའི་འཇིག་རྟེན་བརྒྱ་ཡི་
ཞིང་གི་རྡུལ་སྙེད་ཀྱི་གྲངས་ཀྱི་སངས་རྒྱས་ཀྱི་ཞལ་མཐོང་བ་དང་། རང་གི་ལུས་དེ་སྙེད་
སྟོན་པ་དང་། འཁོར་དེ་སྙེད་དང་ཐསེམས་ཅན་དེ་སྙེད་འདུལ་བ་དང་ཐཏིང་ངེ་
འཛིན་གྱི་སྒོ་དེ་སྙེད་ལ་འཇུག་པ་དང་། ཆོས་ཀྱི་སྒོ་དེ་སྙེད་སྟོན་པ་དང་། ཞིང་དེ་སྙེད་
གཡོ་བ་དང་། འོད་ཟེར་དེ་སྙེད་འགྱེད་པ་ནི་རྣམ་སྨིན་རིག་འཛིན་གྱི་ཡོན་ཏན་དང་། ཚེ་དབང་རིག་འཛིན་སྟོང་གསུམ་འཇིག་རྟེན་བརྒྱ་རྩ་གཞིར་བྱས་པའི་སྟོང་ཕྲག་གྱིས་
འཇིག་རྟེན་གྱི་རྡུལ་སྙེད་དང་མཉམ་པའི་སངས་རྒྱས་ཀྱི་ཞལ་མཐོང་བ་སོགས་དང་། དེ་ཕྱག་ཆེན་རིག་འཛིན་དུས་སྐད་ཅིག་མ་སྔ་མ་དེ་རྩ་གཞིར་བྱས་པའི་འཇིག་རྟེན་གྱི་
ཁམས་བརྒྱ་སྟོང་ཕྲག་བཅུ་བའི་རྡུལ་སྙེད་ཀྱི་གྲངས་དང་། ལྷུན་གྲུབ་རིག་འཛིན་དུས་
སྐད་ཅིག་གཅིག་ལ་སངས་རྒྱས་ཀྱི་ཞིང་གྲངས་མེད་པ་བརྒྱ་སྟོང་ཕྲག་བཅུ་པའི་རྡུལ་
སྙེད་དང་མཉམ་པའི་སངས་རྒྱས་མཐོང་བ་སོགས་མཚན་ཉིད་ཐེག་པ་ལས་ཆེས་ཁྱད་
པར་ཡོད་པ་རྣམས་ཤེས་དགོས་སོ། །
ད་ནི་རྩ་བའི་གསུམ་པ་སྒྲུབ་པ་རྗེས་ཀྱི་བྱ་བ་ནི། བར་ཆད་མེད་པའི་ལམ་པ་ཚོགས་
སྒྲུབ་པའི་དབང་དུ་བྱས་ཏེ། སྔོན་འགྲོ་ཤོམ་བྱེད་ཀྱི་ནུབ་དང་པོ་མགོ་འཛིན་གྱི་བསྙེན་
པ་ལ་འཇུག་པ་དང་བཅས་པ་ནི་བསྙེན་པ། ཅི་ཙམ་སྒྲུབ་པའི་ཞག་གྲངས་ཕྱེད་ཚུན་
ཆད་ནི་ཉེ་བའི་བསྙེན་པ་སྟེ། དེ་གཉིས་ལས་འོད་ཟེར་དཀར་པོ་སྤྲོས་པས་དངོས་གྲུབ་
ཀྱི་སྣོད་རུང་དུ་བྱེད་ནས། ནུབ་ཐ་མ་མ་གཏོགས་པའི་ཕྱེད་ཕན་ཆད་འོད་ཟེར་དམར་
པོའི་འཕྲོ་འདུ་བསྣོལ་མས་དངོས་གྲུབ་བསྐུལ་ཞིང་བསྡུ་བས་བཅུད་དག་པར་བྱེད་པ་
ནི་སྒྲུབ་པ་དང་ཐརྟགས་མཐོང་ནས་ནུབ་ཐ་མར་འོད་ཟེར་མཐིང་ག་ཚུར་བསྡུ་བས་
རྒྱུད་དག་པར་བྱེད་པ་ནི་སྒྲུབ་པ་ཆེན་པོ་སྟེ། དེ་དག་ནི་བསྙེན་པའི་ལུགས་ཀྱི་བསྙེན་
སྒྲུབ་ཡན་ལག་བཞི་ཞེས་བྱ་བ་སྟེ། དེ་ཡང་ཟླ་བ་གཅིག་ལ་དཔེར་མཚོན་ན། ལམ་
རིམ་ལས། ཟླ་ཕྱེད་ཕྱེད་ཞལ་ཉེ་བསྙེན་དང་། ། ལྷར་གསལ་འཕྲོ་འདུས་སྣོད་དུ་རུང་། ། བཅོ་ལྔ་མར་ཕྱེད་སྒྲུབ་པ་སྟེ། ཐའཕྲོ་འདུ་བསྣོལ་མས་བསྒྲུབ་པར་བྱ། ། ཞག་གྲངས་
ཚང་ནས་རྟགས་བྱུང་ན། ། དངོས་གྲུབ་བཟླས་བླང་སྒྲུབ་ཆེན་པོ། ། ཞེས་པས། དེ་ཡང་
ལོ་གཅིག་གི་དབང་དུ་བྱས་ན་བསྙེན་པའི་སྟ་གོན་གྱི་བྱ་བ་ནས། ནུབ་དང་པོ་བསྙེ